pythainlp/thai-wiki-dataset-v3 huggingface dataset:
คิม จี-ซู (นักแสดง)

คิม จี-ซู (김지수|Kim Ji-soo; เกิด 30 มีนาคม ค.ศ. 1993) หรือเป็นที่รู้จักในชื่อ จีซู เป็นนักแสดงชาวเกาหลีใต้
== ชีวิตในวัยเด็กและการศึกษา ==
ในโรงเรียนประถมศึกษา จีซูเป็นนักกีฬายูโดและแข่งขันในระดับชาติก่อนที่จะถอนตัวเนื่องจากอาการบาดเจ็บ เขาเป็นเด็กฝึกหัดนักแสดงภายใต้เจวายพีเอนเตอร์เทนเมนต์ในปี พ.ศ. 2555
จีซูเป็นนักศึกษาของ Digital Seoul Culture Arts University ซึ่งเขาเรียนเอกสาขาภาพยนตร์
== อาชีพ ==
จีซูเริ่มการแสดงด้วยการแสดงบนละครเวทีในปี 2009 และหนังสั้น ก่อนที่จะได้รับการยอมรับมากขึ้นในละครเรื่อง Angry Mom ในปี 2015 ตั้งแต่นั้นมาจีซูก็ได้แสดงในหลายบทบาทบนละครโทรทัศน์ เช่น Cheer Up!, Page Turner, Moon Lovers: Scarlet Heart Ryeo และภาพยนตร์ One Way Trip ต่อมาในปี 2017 จีซูร่วมแสดงในละครคอมเมดีแฟนตาซีเรื่องสาวน้อยจอมพลัง โดบงซุน ของช่อง JTBC และละครเรื่อง Bad Guys 2 ในปี 2018 จีซูได้ไปเคสต์การแสดงเรื่อง Ping Pong Ball และละครเน็ตฟลิกซ์เรื่อง My First First Love
ต่อมาในปี 2020 จีซูเซ็นสัญญานักแสดงสังกัดค่าย KeyEast และในปี 2021 จีซูได้รับบทนำชายในละครประวัติศาสตร์เรื่อง River Where the Moon Rises โดยละครจะออกอากาศในช่วงเดือนกุมภาพันธ์ ซึ่งได้ถ่ายทำไปแล้วในหลายส่วนก่อนที่จะมีการยืนยันข้อกล่าวหาการกลั่นแกล้งในโรงเรียนเดิมของเขา ทำให้จีซูถูกถอดถอนการเป็นนักแสดงนำในเรื่อง บทบาทนี้ได้รับการคัดเลือกนักแสดงนา อิน-อู มารับหน้าที่แทน ซึ่งจีซูจะเข้ารับราชการทหารในเดือนตุลาคม
==ผลงาน==
===ภาพยนตร์===
===ละครโทรทัศน์===
===ละครเว็บไซต์===
=== วาไรตีโชว์ ===
===มิวสิกวีดีโอ===
==ละครเวที==
==รางวัลและการเสนอชื่อเข้าชิง==
== อ้างอิง ==
== แหล่งข้อมูลอื่น ==
Ji-soo at Prain TPC 
นักแสดงละครโทรทัศน์ชายชาวเกาหลีใต้
นักแสดงภาพยนตร์ชายชาวเกาหลีใต้
บุคคลที่ยังมีชีวิตอยู่
บุคคลที่เกิดในปี พ.ศ. 2536
รายชื่อแคว้นของประเทศทาจิกิสถานเรียงตามดัชนีการพัฒนามนุษย์

นี่คือ รายชื่อแคว้นของประเทศทาจิกิสถานเรียงตามดัชนีการพัฒนามนุษย์ ใน พ.ศ. 2563 ซึ่งเป็นข้อมูลใน พ.ศ. 2561
== ดูเพิ่ม ==
รายชื่อประเทศเรียงตามดัชนีการพัฒนามนุษย์
== อ้างอิง ==
ทาจิกิสถาน
ดัชนีการพัฒนามนุษย์
เฉาก๊วยชากังราว

บริษัท เฉาก๊วยชากังราว จำกัด เป็นบริษัทในประเทศไทย ประกอบธุรกิจการผลิตอาหารและผลิตภัณฑ์อาหารอื่น ๆ ผลิตภัณฑ์ที่มีชื่อเสียง คือ เฉาก๊วย ตรา "เฉาก๊วยชากังราว" จดทะเบียนตั้งเป็นบริษัทเมื่อวันที่ 2 กรกฎาคม พ.ศ. 2552 ชื่อของผลิตภัณฑ์มาจากชื่อเมืองโบราณชากังราว
== ประวัติ ==
เดิมเสริมวุฒิ สุวรรณโรจน์ ผู้ก่อตั้งบริษัท ทำงานที่ศูนย์การศึกษานอกโรงเรียน แต่เงินเดือนน้อย จึงคิดหารายได้เสริม วันหนึ่ง บุตรชายของเสริมวุฒิที่เพิ่งจบการศึกษามาบอกเสริมวุฒิว่า จะไปทำงานกับเพื่อนคนหนึ่งซึ่งทำธุรกิจเฉาก๊วย ผ่านไปสองเดือน เสริมวุฒิกับบุตรชายจึงซื้อเฉาก๊วยมาลองทำขาย ช่วงแรกไม่ได้รับความเชื่อถือจากผู้บริโภคมากนัก จึงนำต้นเฉาก๊วยจริงไปสาธิตวิธีทำเฉาก๊วยในเทศกาลต่าง ๆ ของจังหวัดกำแพงเพชร หลังจากนั้น เฉาก๊วยชากังราวก็เป็นที่รู้จักและเติบโตขึ้นอย่างรวดเร็ว มียอดขายจากวันละไม่ถึง 50 บาท เป็น 5,000–6,000 บาท จนกระทั่งมียอดขายเพิ่มขึ้นจนถึงหลักล้าน จึงขยายธุรกิจมาจนทุกวันนี้
== อ้างอิง ==
ก่อตั้งในปี พ.ศ. 2552
ธุรกิจอาหาร
บริษัทอาหารของไทย
เศรษฐกิจของจังหวัดกำแพงเพชร
รูปจำลองพระบรมรัตนโกศ

รูปจำลองพระบรมรัตนโกศ (រូបសំណាកព្រះបរមរតនកោដ្ឋ ; Norodom Sihanouk Memorial) เป็นอนุสรณ์สถานที่อุทิศแด่อดีตพระมหากษัตริย์พระบาทสมเด็จพระนโรดม สีหนุที่กรุงพนมเปญ, ประเทศกัมพูชา อนุสาวรีย์ทองแดงมีความสูง 4.5 เมตร ซึ่งอยู่ใต้สถูปที่สูง 27 เมตร ในฝั่งตะวันออกของสวนวิมานเอกราช มีการใช้เงินสร้างตัวอนุสาวรีย์ไปประมาณ 1.2 ล้านดอลลาร์สหรัฐและใช้เวลาประมาณ 8 เดือนจะแล้วเสร็จ ในวันเปิดตัวอนุสาวรีย์ในเดือนตุลาคม ค.ศ. 2013 มีสารวัตรทหารจัดบริเวณใกล้ตัวอนุสาวรีย์ ทำให้มีการตรวจสอบอย่างแน่นหนาก่อนเข้าถึงอนุสาวรีย์ในวันนั้น พระบาทสมเด็จพระนโรดม สีหนุ เสด็จสวรรคตในวันที่ 15 ตุลาคม ค.ศ. 2012 ที่ปักกิ่ง, ประเทศจีน คงเหลือแด่พระมหาวีรกษัตรีย์นโรดม มุนีนาถ สีหนุ พระวรราชมารดา และพระบาทสมเด็จพระบรมนาถ นโรดม สีหมุนี
อนุสาวรีย์นี้ก่อตั้งขึ้นเพื่อยกย่องความสำเร็จของพระบาทสมเด็จพระนโรดม สีหนุ ในการทำให้ประเทศเป็นเอกราชจากอาณานิคมฝรั่งเศสในวันที่ 9 พฤศจิกายน ค.ศ. 1953
==อ้างอิง==
สิ่งก่อสร้างในพนมเปญ
เขตอัยนี

อัยนี (Айнӣ) เป็นเขตทางตอนใต้ของแคว้นซุฆด์ ประเทศทาจิกิสถาน ครอบคลุมพื้นที่สองฝั่งของแม่น้ำซารัฟชอนตอนกลาง โดยมีอัยนีเป็นเมืองหลัก เขตนี้มีประชากร 83,600 คน (ประมาณการในเดือนมกราคม พ.ศ. 2563) เขตอัยนีตั้งชื่อตามซัดริดดีน อัยนี (Садриддин Айнӣ) กวีแห่งชาติทาจิก
==เขตการปกครอง==
เขตอัยนีมีพื้นที่ประมาณ 5,200 ตารางกิโลเมตร (2,000 ตารางไมล์) โดยแบ่งออกเป็น 1 เมือง กับ 7 จามออัต ดังนี้:
==อ้างอิง==
==แหล่งข้อมูลอื่น==
อัยนี
แคว้นซุฆด์
กลุ่มอาการคอร์ซาคอฟ

กลุ่มอาการคอร์ซาคอฟฟ์ (Korsakoff syndrome; KS) เป็นโรคสูญเสียความทรงจำซึ่งเกิดจากการขาดไธอามีนหรือวิตามิน B1  โดยทั่วไปแล้วเกี่ยวข้องกับการเสพติดเครื่องดื่มแอลกอฮอล์เรื้อรัง ชื่อของโรคนั้นตั้งตามเซียร์เกย์ คอร์ซาคอฟ นักจิตประสาทวิทยาผู้ค้นพบโรคนี้ในศตวรรษที่ 19
การขาดไธอามีนและผลพิษจากแอลกอฮอล์ส่งผลกระทบที่ธาลามิกนิวเคลียสส่วนมีเดียลดอร์ซอลและที่แมมิลารีบอดีในระบบลิมบิก ส่งผลให้มีปัญหาในการเรียนรู้สิ่งใหม่และไม่สามารถจดจำเหตุการณ์ที่พึ่งเกิดขึ้นได้ หากโรคนี้ไปส่งผลกระทบเพิ่มที่บริเวณเวอร์นิคเกจะส่งผลให้เกิดกลุ่มอาการเวอร์นิคเก-คอร์ซาคอฟ
==อัางอิง==
== แหล่งข้อมูลอื่น ==
ความผิดปกติทางประสาทวิทยา
การขาดวิตามิน
ความผิดปกติทางจิต
หยาง จื่อ

หยาง จื่อ (; พินอิน: Yáng Zǐ; เกิด 6 พฤศจิกายน ค.ศ. 1992) หรือที่รู้จักในชื่อ แอนดี้ หยาง (Andy Yang) เป็นนักแสดงและนักร้องชาวจีน
== ประวัติ ==
จบการศึกษาจากวิทยาลัยภาพยนตร์ปักกิ่ง ในวัยเด็กได้ฉายแววการแสดงจากภาพยนตร์เรื่อง นางพญาจอมราชันย์ (2004) และรับบทเป็น เซี่ยเสวี่ย ในซิตคอมเรื่อง Home With Kids (2005) จนได้รับความสนใจและเป็นที่ชื่นชอบจากสาธารณชน ต่อมา ใน ค.ศ. 2012 หยางจื่อก้าวเข้าสู่วงการจอเงินจากเรื่อง Insisrence (2012) และได้รับรางวัลนักแสดงหน้าใหม่จากงาน Golden Phoenix Awards ครั้งที่ 14
นอกจากนี้ยังมีผลงานออกมามากมายเช่น Battle of Changsha (2014), Ode to Joy (2016), จูเซียน กระบี่เทพสังหาร (2016), Ode to Joy 2 (2017), Ashes of Love (2018), Go Go Squid! (2019)
โดยหยางจื่อ ได้รับการจัดอันดับ 100 ดาราจีนผู้ทรงอิทธิพล จาก นิตยสารฟอบส์ ดังนี้ ปี 2017 อยู่ในอันดับที่ 73 ปี 2019 อยู่อันดับที่ 24 ปี 2020 อยู่ในอันดับที่ 13 และปี 2021 อยู่ในอันดับที่ 8
== ผลงานการแสดง ==
=== ซีรีส์ ===
== อ้างอิง ==
บุคคลที่เกิดในปี พ.ศ. 2535
บุคคลที่ยังมีชีวิตอยู่
นักแสดงหญิงชาวจีนในศตวรรษที่ 21
นักแสดงละครโทรทัศน์หญิงชาวจีน
นักแสดงภาพยนตร์หญิงชาวจีน
นักแสดงเด็กหญิงชาวจีน
นักแสดงหญิงชาวจีน
บุคคลจากปักกิ่ง
วัดปากคาน

วัดปากคาน (ວັດປາກຄານ) เป็นวัดตั้งอยู่บริเวณที่แม่น้ำคานมาบรรจบกับแม่น้ำโขง ในแขวงหลวงพระบาง หลวงพระบาง ประเทศลาว อยู่ใกล้กับวัดเชียงทอง สร้างขึ้นราว พ.ศ. 2280 ในสมัยเจ้าอินทโฉม ต่อมาถูกทิ้งร้างไป จนชาวไทลื้อเข้ามาบูรณะ
==สิม==
จุดเด่นของวัด คือ สิมที่ถือเป็นตัวอย่างของสิมแบบไทลื้อที่ดีที่สุดในเมืองหลวงพระบาง คือ มีลักษณะอาคารที่มีคอสองกว้าง และมีความสูงของหลังคาทางด้านหน้าและด้านยาวเท่ากัน โดยมากแล้วสิมแบบไทลื้อจะพบมากในแคว้นสิบสองปันนา การปรากฏสิมแบบไทลื้อที่พลวงพระบาง แสดงให้เห็นการอพยพเคลื่อนย้ายของคนไทลื้อจากสิบสองปันนาลงมาตั้งถิ่นฐานอยู่ที่เมืองหลวงพระบาง สิมของวัดปากคานมีผังพื้นเป็นรูปสี่เหลี่ยมผืนผ้า กว้าง 3 ห้อง ยาว 6 ห้อง หลังคามี 2 ชั้น ชั้นบนเป็นทรงจั่ว ชั้นล่างแยกเป็นหลังคาปีกนก คลุมรอบสิมทั้งสี่ด้าน สันหลังคาปีกนกมีพญานาคทอดตัวลงมาทั้งสี่มุม ตัวอาคารมีทางเข้าทุกทิศทาง ทางขึ้นด้านหน้าเป็นบันไดกว้าง มีประตูหน้า 3 ประตู ตกแต่งด้วยซุ้มโขงแบบเรียบง่าย ภายในซุ้มประดับปูนปั้นรูปหงส์ ด้านทิศใต้มีทางเข้า 1 ประตู มีเจดีย์ทรงบัวเหลี่ยมตั้งชิดกับฐานของสิม หลักสีมามีรูปทรงเตี้ยมาก ทำเป็นรูปดอกบัว
ภายในมีฐานชุกชีแบบลอยตัวไม่ติดผนังด้านหลัง ซึ่งสามารถเดินประทักษิณรอบพระประธานได้ ส่วนผนังมีการติดลายพอกคำเป็นรูปต่าง ๆ เช่น ดอกไม้ พระธาตุเจดีย์ และรูปพระพุทธเจ้าปางประทับนั่งสมาธิในซุ้มเรือนแก้ว วัดไม่มีฮูปฝาผนัง
==อ้างอิง==
ปากคาน
เส้นประสาททรอเคลียร์

เส้นประสาททรอเคลียร์ (trochlear nerve; ) หรือเรียกอีกอย่างหนึ่งว่า ประสาทสมองเส้นที่ 4 เป็นเส้นประสาทสั่งการ (เส้นประสาทกายนำออก) ที่เลี้ยงเพียงหนึ่งกล้ามเนื้อ คือ กล้ามเนื้อซุพีเรียร์ ออบลีก ของดวงตา ซึ่งทำงานผ่านโครงสร้างที่เรียกว่าทรอเคลียร์ที่มีลักษณะคล้ายรอก
เส้นประสาททรอเคลียร์มีลักษณะเฉพาะหลายประการในบรรดาเส้นประสาทสมองทั้งหมด ดังนี้
เป็นเส้นประสาทที่เล็กที่สุดในแง่ของจำนวนแอกซอน
มีความยาวภายในกะโหลกมากที่สุด
เป็นเส้นประสาทสมองเส้นเดียวที่ออกจากด้านหลังของก้านสมอง
เลี้ยงกล้ามเนื้อซุพีเรียร์ ออบลีก ในด้านตรงข้ามของนิวเคลียสของมัน เส้นประสาททรอเคลียร์จะไขว้ทแยงภายในก้านสมองก่อนที่จะโผล่ออกมาที่ด้านตรงข้ามของก้านสมอง (ที่ระดับของอินฟีเรียร์ คอลลิคูลัส) การบาดเจ็บที่ทรอเคลียร์นิวเคลียสในก้านสมองจะส่งผลให้เกิดอัมพาตของกล้ามเนื้อซุพีเรียร์ ออบลีก ในด้านตรงข้าม ในขณะที่การบาดเจ็บที่เส้นประสาททรอเคลียร์ (ส่วนที่โผล่ออกมาจากก้านสมอง) จะส่งผลให้เกิดอัมพาตกล้ามเนื้อซุพีเรียร์ ออบลีก ในด้านเดียวกัน
เส้นประสาททรอเคลียร์ที่มีต้นกำเนิดเหมือนกัน (homologous) พบได้ในสัตว์มีกระดูกสันหลังที่มีขากรรไกรทุกชนิด คุณสมบัติที่เป็นเอกลักษณ์ของเส้นประสาททรอเคลียร์ เช่น การออกทางด้านหลังจากก้านสมองและการไปเลี้ยงกล้ามเนื้อด้านตรงข้ามนั้น มีให้เห็นในสมองส่วนดั้งเดิม (primitive brain) ของฉลาม
เส้นประสาททรอเคลียร์ของมนุษย์พัฒนามากจากแผ่นฐาน (basal plate) ของสมองส่วนกลางในระยะเอ็มบริโอ คำว่า ทรอเคลีย (trochlea ) และทรอเคลียร์ (trochlear ) มาจากภาษากรีกโบราณ τροχιλέα trokhiléa หมายถึง “รอก หรือ เครื่องชักรอก”
== อ้างอิง ==
== แหล่งข้อมูลอื่น ==
- "Trochlear Nerve Palsy"


Animations of extraocular cranial nerve and muscle function and damage (University of Liverpool)
Trochlear nerve at Neurolex
เส้นประสาทสมอง
รายชื่อภาพยนตร์ไทย พ.ศ. 2564

รางวัลภาพยนตร์ไทยประจำปี พ.ศ. 2564/2021
รายชื่อภาพยนตร์ไทย ที่ออกฉายครั้งแรกในปี พ.ศ. 2564/2021 เรียงตามวันฉาย
(โรงภาพยนตร์และสถานที่จัดฉายภาพยนตร์ในกรุงเทพมหานคร หยุดให้บริการระหว่างวันที่ 26 เมษายน ถึง 9 พฤษภาคม ภายใต้สถานการณ์การระบาดทั่วของไวรัสโคโรนาในประเทศไทย พ.ศ. 2563 ด้วยอำนาจตามประกาศกรุงเทพมหานครที่ออกคำสั่งปิดสถานที่เป็นการชั่วคราว ฉบับที่ 25 และตามประกาศของจังหวัดที่เลือกใช้มาตรการเดียวกับกรุงเทพมหานครเนื่องจากมีผู้ติดเชื้อจำนวนมาก ต่อมาด้วยสถานการณ์การระบาดที่ยังทวีความรุนแรงต่อเนื่อง กรุงเทพมหานครได้ใช้อำนาจปิดบริการรวมถึงโรงภาพยนตร์และสถานที่จัดฉายภาพยนตร์ต่อถึงวันที่ 17 พฤษภาคม เมื่อสถานการณ์ในกรุงเทพมหานครยังไม่ดีขึ้น โรงภาพยนตร์ในพื้นที่กรุงเทพฯ และปริมณฑล รวมถึงจังหวัดพื้นที่สีแดง จึงยังเป็นสถานที่ที่ถูกสั่งปิดบริการต่อเนื่องถึงวันที่ 31 พฤษภาคม, 14 มิถุนายน, 30 มิถุนายน, 2 สิงหาคม และ 30 กันยายน ตามลำดับ)
== รายชื่อภาพยนตร์ไทย ที่ออกฉายครั้งแรกผ่านช่องทางออนไลน์ ==
เนื่องจากในปี พ.ศ. 2563/2020 มีภาพยนตร์ไทยขนาดยาวจำนวนหนึ่งที่เลือกจัดจำหน่ายตนเอง หรือได้รับการจัดจำหน่ายครั้งแรกผ่านช่องทางการเข้าถึงออนไลน์ในรูปแบบต่างๆ หรือระบบ Streaming แทนการจัดฉายในโรงภาพยนตร์ โรงมหรสพ หรือสถานที่สาธารณะอื่นๆ ตามแนวทางที่เคยปรากฏมาตลอด - ตารางด้านล่างนี้คือการรวบรวมรายชื่อภาพยนตร์กลุ่มดังกล่าว ซึ่งนับรวมเฉพาะภาพยนตร์ไทยขนาดยาวที่ผู้ชมสามารถเข้าถึงออนไลน์ได้โดยจ่ายค่าเข้าชมเป็นการเช่า ซื้อ หรือสมัครสมาชิกระบบผู้ให้บริการเท่านั้น ไม่นับรวมภาพยนตร์ที่เผยแพร่ให้เข้าถึงได้โดยไม่เสียค่าใช้จ่าย และหากในช่วงเวลาเดียวกัน หรือในอนาคต ภาพยนตร์เหล่านี้ได้รับการจัดจำหน่ายในโรงภาพยนตร์ โรงมหรสพ หรือสถานที่สาธารณะอื่นๆ รายชื่อและข้อมูลของภาพยนตร์ดังกล่าวจะย้ายไปที่ตารางด้านบน
== อ้างอิง==
2564
หัตถการไฮม์ลิคช์

หัตถการไฮม์ลิคช์ (Heimlich maneuver) หรือ การรัดอัดท้อง (abdominal thrust) เป็นหัตถการปฐมพยาบาลอย่างหนึ่งที่ใช้ในการปฐมพยาบาลช่วยชีวิตผู้ที่มีสิ่งแปลกปลอมอุดกั้นทางหายใจส่วนบนแบบสมบูรณ์ (complete upper airway obstruction) หรือสำลัก โดยทั่วไปถือว่าเป็นหัตถการที่คิดค้นขึ้นโดยแพทย์ชาวอเมริกันชื่อ Henry Heimlich วิธีทำให้ผู้ช่วยเหลือยืนหลังผู้ป่วยแล้วใช้มือกดที่ใต้กระบังลม ซึ่งจะเป็นการบีบรัดปอดและหวังให้เกิดแรงดันผลักวัตถุที่ติดค้างอยู่ในหลอดลมออกมา
ทั้งนี้ หน่วยงานสุขภาพหลายแห่งเสนอให้ค่อย ๆ ใช้วิธีการต่าง ๆ ที่เพิ่มแรงดันให้มากขึ้นเรื่อย ๆ เริ่มจากพยายามให้ไอออกมาเองก่อน, ทุบหลังแรง ๆ, แล้วจึงค่อยใช้วิธีอัดรัดท้องหรืออกเป็นวิธีการสุดท้าย (ไม่ใช่ให้ใช้วิธีการดังกล่าวเป็นขั้นแรก)
== เทคนิค ==

ทั้งสภากาชาดอเมริกาและบริการสาธารณสุขแห่งชาติสหราชอาณาจักรแนะนำว่า ขั้นแรก ผู้ช่วยเหลือควรกระตุ้นให้ผู้ป่วยไอเอาสิ่งที่อุดกั้นทางเดินหายใจออกมาก่อน ขั้นถัดมา ให้จัดท่าผู้ป่วยโน้มตัวมาข้างหน้าแล้วทุบหลัง 5 ครั้ง แล้วจึงค่อยใช้วิธีอัดรัดท้องถ้าสองวิธีการดังกล่าวล้มเหลว สภากู้ชีพยุโรปและคลินิกมาโยแนะนำให้ใช้วงจรทุบหลัง 5 ครั้งและอัดรัดท้อง 5 ครั้งสลับกันไปเรื่อย ๆ ทั้งนี้ไม่แนะนำสำหรับเด็กทารกอายุน้อยกว่า 1 ขวบ ในทางกลับกัน สภากู้ชีพออสเตรเลียแนะนำให้อัดรัดอกไม่ใช่อัดรัดท้อง
== อ้างอิง ==
== แหล่งข้อมูลอื่น ==
The Heimlich Institute promotes various methods of dealing with obstructed breathing
Articles and information about Dr. Henry Heimlich's use of fraudulent case reports to promote the Heimlich maneuver for drowning rescue and asthma. Dr. Henry Heimlich died in Cincinnati, Ohio, USA, December 17, 2016
การปฐมพยาบาล
จักรกฤษ ลาภตระกูล

จักรกฤษ ลาภตระกูล (เกิดวันที่ 2 ธันวาคม พ.ศ. 2537) เป็นนักฟุตบอลลูกครึ่งไทย-ฝรั่งเศส ปัจจุบันเล่นในตำแหน่งปีกให้กับพีที ประจวบ ในไทยลีก โดยยืมตัวจากบุรีรัมย์ ยูไนเต็ด และทีมชาติไทย เขาเคยไปค้าแข้งให้กับโทกูชิมะ วอร์ติสในเจลีก 2 โดยเป็นการยืมตัวจากบีจี ปทุม ยูไนเต็ด เขามีจุดเด่นในด้านความเร็วและการยิงไกล
== สโมสรอาชีพ ==
=== ช่วงแรก ===
เมื่อครั้งที่จักรกฤษย้ายจากฝรั่งเศสมาไทย เขาได้ไปทดสอบฝีเท้ากับบีอีซี เทโรศาสน (โปลิศ เทโรในปัจจุบัน) แต่สุดท้ายก็ไม่ได้เซ็นสัญญา ทำให้เขาได้ย้ายไปอ่างทองในไทยลีกดิวิชัน 1 (ไทยลีก 2 ในปัจจุบัน) โดยเซ็นสัญญา 2 ปี
=== บีจี ปทุม ยูไนเต็ด ===
ในเดือนมกราคม พ.ศ. 2561 จักรกฤษย้ายมาร่วมทีมบางกอกกล๊าส (บีจี ปทุม ยูไนเต็ดในปัจจุบัน) ในไทยลีก ต่อมาในเดือนธันวาคมปีเดียวกัน สโมสรประกาศว่าจักรกฤษจะย้ายไปเล่นให้กับโทกูชิมะ วอร์ติสในเจลีก 2 ด้วยสัญญายืมตัวหนึ่งปี อย่างไรก็ตาม เขาได้ลงเล่นให้กับวอร์ติสเพียงแค่นัดเดียวในเอ็มเพอเรอส์คัพ ทำให้เขาย้ายกลับบีจีในช่วงเลกสองของไทยลีก 2 ฤดูกาล 2562 และมีส่วนช่วยให้บีจีชนะเลิศไทยลีก 2 จนเลื่อนชั้นกลับสู่ลีกสูงสุดได้สำเร็จ อย่างไรก็ตาม เดือนมิถุนายน พ.ศ. 2563 จักรกฤษตกลงยกเลิกสัญญากับบีจี
=== สมุทรปราการ ซิตี้ ===
หลังจากที่ยกเลิกสัญญากับบีจีเพียงหนึ่งสัปดาห์ จักรกฤษได้ย้ายไปสมุทรปราการ ซิตี้ โดยเขาสวมเสื้อหมายเลข 10 แทนที่เปดรู ฌูนีโยร์ที่เพิ่งย้ายออกไป
=== บุรีรัมย์ ยูไนเต็ด ===
ในวันที่ 4 มกราคม พ.ศ. 2564 สโมสรฟุตบอลบุรีรัมย์ ยูไนเต็ด ได้ทำการเปิดตัวจักรกฤษ ลาภตระกูล อย่างเป็นทางการ โดยเขาจะสวมเสื้อหมายเลข 17 ต่อมาในวันที่ 3 กุมภาพันธ์ พ.ศ. 2564 จักรกฤษได้ลงเล่นนัดแรกให้กับสโมสรในการแข่งขันช้าง เอฟเอคัพ 2563–64 รอบ 16 ทีมสุดท้าย ซึ่งบุรีรัมย์บุกไปเสมอกับการท่าเรือแบบไร้ประตู ก่อนที่จะเอาชนะด้วยการยิงลูกโทษไปได้ 9–8 ผ่านเข้าสู่รอบก่อนรองชนะเลิศได้สำเร็จ ต่อมาในวันที่ 16 กุมภาพันธ์ พ.ศ. 2564 เขาทำประตูแรกในลีกและในสีเสื้อสโมสร ช่วยให้บุรีรัมย์บุกเอาชนะระยอง 5–0 ต่อมาวันที่ 10 มีนาคม พ.ศ. 2564 เขาทำประตูที่ 2 ในลีก ช่วยให้ทีมเปิดบ้านเอาชนะสุโขทัย 3–0
วันที่ 18 กันยายน พ.ศ. 2564 จักรกฤษทำประตูแรกในไทยลีก ฤดูกาล 2564–65 ด้วยลูกยิงฟรีคิก ช่วยให้ทีมเปิดบ้านเอาชนะเชียงใหม่ ยูไนเต็ดไปได้ 4–0 ต่อมาในวันที่ 24 พฤศจิกายน การแข่งขันช้าง เอฟเอคัพ 2564–65 รอบ 32 ทีมสุดท้าย เขาทำประตูช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ
== สถิติอาชีพ ==
=== สโมสร ===
== เกียรติประวัติ ==
=== สโมสร ===
บีจี ปทุม ยูไนเต็ด
ไทยลีก 2: 2562
บุรีรัมย์ ยูไนเต็ด
ไทยลีก: 2564–65
ไทยเอฟเอคัพ: 2564–65
ไทยลีกคัพ: 2564–65
== อ้างอิง ==
นักฟุตบอลชาวไทย
กองหน้าฟุตบอล
นักฟุตบอลทีมชาติไทย
ผู้เล่นสโมสรฟุตบอลอ่างทอง
ผู้เล่นสโมสรฟุตบอลบีจี ปทุม ยูไนเต็ด
ผู้เล่นโทกูชิมะ วอร์ติส
ผู้เล่นสโมสรฟุตบอลสมุทรปราการ ซิตี้
ผู้เล่นสโมสรฟุตบอลบุรีรัมย์ ยูไนเต็ด
ผู้เล่นสโมสรฟุตบอลประจวบ
ผู้เล่นในไทยลีก
ผู้เล่นในไทยลีก 2
ผู้เล่นในเจลีก ดิวิชัน 2
แฮมีด นอเดรี เยกอเน

แฮมีด นอเดรี เยกอเน (حمید نادری یگانه; เกิดวันที่ 26 กรกฎาคม พ.ศ. 2533 ในประเทศอิหร่าน) เป็นศิลปินคณิตศาสตร์และศิลปินดิจิทัลชาวอิหร่าน เขาเป็นที่รู้จักจากการใช้สูตรคณิตศาสตร์วาดภาพวัตถุในชีวิตจริง, ภาพประกอบที่ซับซ้อน, แอนิเมชัน, แฟร็กทัล และเทสเซลเลชัน นอเดรี เยกอเนใช้คณิตศาสตร์เป็นเครื่องมือหลักในการสร้างสรรค์ผลงาน ดังนั้น ผลงานของเขาจึงมีแนวคิดแบบคณิตศาสตร์ แนวคิดคณิตศาสตร์ที่เขาใช้ในผลงาน ได้แก่ ฟังก์ชันตรีโกณมิติ, ฟังก์ชันเลขชี้กำลัง, จำนวนฟีโบนัชชี และคลื่นฟันเลื่อย เป็นต้น
== ภาพ ==
ข้างล่างนี้คือตัวอย่างภาพบางส่วนของเยกอเน:
Heart by Hamid Naderi Yeganeh.jpg|หัวใจค.ศ. 2014
A Bird in Flight by Hamid Naderi Yeganeh.jpg|อะเบิร์ดอินไฟลต์ค.ศ. 2015
Boat by Hamid Naderi Yeganeh.jpg|เรือค.ศ. 2015
Flowers 1-5-2-2-1 by Hamid Naderi Yeganeh.png|ดอกไม้ค.ศ. 2020
== อ้างอิง ==
== แหล่งข้อมูลอื่น ==
Mathematical Concepts Illustrated by Hamid Naderi Yeganeh. ที่ American Mathematical Society.
Hamid Naderi Yeganeh's blog posts. The Huffington Post.
http://alum.sharif.edu/~naderiyeganeh.
แฮมีด นอเดรี เยกอเน
ศิลปินคณิตศาสตร์
ศิลปินดิจิทัล
บุคคลที่ยังมีชีวิตอยู่
นักออกแบบชาวอิหร่าน
ศิลปินแฟร็กทัล
ศิลปินร่วมสมัยชาวอิหร่าน
ศิษย์เก่าจากมหาวิทยาลัยเทคโนโลยีแชรีฟ
นักคณิตศาสตร์ชาวอิหร่าน
ศิลปินชายในศตวรรษที่ 21
บุคคลจากโกม
ศิลปะดิจิทัล
อิตส์อะวันเดอร์ฟูลไลฟ์

อิตส์อะวันเดอร์ฟูลไลฟ์ (It's a Wonderful Life) เป็นภาพยนตร์ชีวิตแนวครอบครัวและจินตนิมิตสำหรับเทศกาลคริสต์มาส กำกับและผลิตโดยแฟรงก์ คาปรา สร้างจากเรื่องสั้นและหนังสือเล่มเล็กในปี ค.ศ. 1943 เดอะเกรเทสต์กิฟต์ ของฟิลิป แวน โดเรน สเติร์น โดยอิงจากนวนิยาย อะคริสต์มาสแครอล ของชาลส์ ดิกคินส์ ภาพยนตร์นำแสดงโดยเจมส์ สจวร์ตแสดงเป็นจอร์จ เบลีย์ ร่วมด้วยดอนนา รีด, ลิโอเนล แบร์รีมัวร์ และเฮนรี ทราเวอส์
อิตส์อะวันเดอร์ฟูลไลฟ์ เป็นหนึ่งในภาพยนตร์ที่ยิ่งใหญ่ที่สุดตลอดกาล ได้รับการเสนอชื่อเข้าชิงรางวัลออสการ์ห้าสาขา รวมถึงสาขาภาพยนตร์ยอดเยี่ยมและได้รับการยกย่องจากสถาบันภาพยนตร์อเมริกันให้อยู่ในรายชื่อ "100 อันดับสุดยอดภาพยนตร์อเมริกัน" อันดับที่ 11 ในปี ค.ศ. 1998, อันดับที่ 20 ในปี ค.ศ. 2007 และอันดับที่หนึ่งในรายชื่อ "ภาพยนตร์สร้างแรงบันดาลใจยอดเยี่ยมที่สุดตลอดกาล" คาปราเผยว่าในบรรดาภาพยนตร์ที่เขากำกับทั้งหมด อิตส์อะวันเดอร์ฟูลไลฟ์ เป็นภาพยนตร์เรื่องโปรดที่สุดของเขา รวมถึงเจมส์ สจวร์ตด้วย ในปี ค.ศ. 1990 ได้รับการบรรจุชื่อเป็นภาพยนตร์ที่ต้องอนุรักษ์ในหอสมุดภาพยนตร์แห่งชาติเนื่องจาก "มีความสำคัญเชิงวัฒนธรรม ประวัติศาสตร์ หรือสุนทรียศาสตร์"
== รางวัล ==
อิตส์อะวันเดอร์ฟูลไลฟ์ ถูกเสนอชื่อเข้าชิงรางวัลออสการ์ถึง 5 รายการ:
==เชิงอรรถ==
===อ้างอิง===
==แหล่งข้อมูลอื่น==
ภาพยนตร์ที่ออกฉายในปี พ.ศ. 2489
ภาพยนตร์อเมริกัน
ภาพยนตร์ภาษาอังกฤษ
ภาพยนตร์ที่มีฉากในรัฐนิวยอร์ก
ภาพยนตร์ที่ถ่ายทำในรัฐแคลิฟอร์เนีย
ภาพยนตร์อนุรักษ์หอทะเบียนภาพยนตร์แห่งชาติสหรัฐ
อำเภออัลฮัซม์

อัลฮัซม์ (الحزم) เป็นอำเภอของเขตผู้ว่าการอัลเญาฟ์ ประเทศเยเมน ณ พ.ศ. 2546 อำเภอนี้มีประชากร 30,952 คน โดยมีอัลฮัซม์เป็นเมืองหลัก
ในวันที่ 15 กรกฎาคม พ.ศ. 2563 การโจมตีทางอากาศของซาอุดีอาระเบียในอัลฮัซม์ส่งผลให้มีพลเรือนเสียชีวิต 7 คน
==อ้างอิง==
อัลฮัซม์
อำเภออัลญะอ์ฟะรียะฮ์

อัลญะอ์ฟะรียะฮ์ (الجعفرية) เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 69,705 คน
==อ้างอิง==
อัลญะอ์ฟะรียะฮ์
อำเภออัลมะชันนะฮ์

อัลมะชันนะฮ์ (المشنة) เป็นอำเภอของเขตผู้ว่าการอิบบ์ ประเทศเยเมน ณ พ.ศ. 2546 อำเภอนี้มีประชากร 101,148 คน
==อ้างอิง==
อัลมะชันนะฮ์
ที่ราบตะกอนน้ำพา

ที่ราบตะกอนน้ำพา (alluvial plain) คือ ภูมิประเทศราบเรียบขนาดใหญ่ เกิดจากการสะสมตัวของตะกอนน้ำพาที่แม่น้ำพามาจากภูเขา กระบวนการเกิดนั้นเริ่มจาก ในฤดูน้ำหลากแม่น้ำจะนำพาตะกอนมาสะสมตัวบริเวณที่ราบน้ำท่วมถึงซึ่งเป็นที่ราบขนาดเล็กริมสองฝั่งแม่น้ำ เมื่อกระบวนการนี้เกิดขึ้นซ้ำตามเวลาที่ผ่านไป ที่ราบน้ำท่วมถึงเหล่านี้ก็จะมีปริมาณตะกอนและความสูงเพิ่มขึ้นจนเกิดเป็นที่ราบตะกอนน้ำพา
เมื่อพื้นที่ภูเขาสูงเกิดการกร่อนและการผุพังอยู่กับที่จากลมฟ้าอากาศและน้ำ ตะกอนที่ผุพังจากภูเขาสูงจะถูกพาสู่ที่ราบ ธารน้ำต้นน้ำจะพาตะกอนและน้ำเหล่านี้ไหลไปสู่แม่น้ำ ทะเลสาบ อ่าวและมหาสมุทร เมื่อตะกอนเหล่านี้ถูกพาไป จะมีตะกอนส่วนหนึ่งไปสะสมตัวบริเวณที่ราบน้ำท่วมถึงริมสองฝั่งแม่น้ำ นั้นจึงทำให้พื้นที่ริมน้ำนั้นมีความสูงเพิ่มขึ้น เมื่อเวลาผ่านไปแม่น้ำจะเปลี่ยนทิศทางการไหลไปยังพื้นที่ ๆ ต่ำกว่าเกิดเป็นลำน้ำโค้งตวัด พื้นที่ ๆ น้ำเคยไหลผ่านนี้จึงเกิดเป็นที่ราบที่มีร่องน้ำเก่าและสันดินริมน้ำ เมื่อเวลาผ่านไปสันดินจะถูกกัดเซาะและร่องน้ำจะถูกทับทม กระบวนการนี้ต้องใช้เวลาจึงจะเกิดเป็นที่ราบเรียบ
==ดูเพิ่ม==
ตะกอนน้ำพารูปพัด
ตะกอนน้ำพา
ที่ราบชายฝั่ง
ดินดอนสามเหลี่ยมปากแม่น้ำ
==อ้างอิง==
ธรณีสัณฐานธารน้ำ
ที่ราบ
คำศัพท์ภูมิศาสตร์
ธรณีสัณฐานวิทยา
สมชัย ฉัตรพัฒนศิริ

สมชัย ฉัตรพัฒนศิริ เป็นอดีตสมาชิกสภาผู้แทนราษฎรจังหวัดนครราชสีมา 2 สมัย อดีตสมาชิกสภาผู้แทนราษฎรแบบบัญชีรายชื่อ 1 สมัย อดีตประธานคณะกรรมาธิการการพลังงานในสภาผู้แทนราษฎรไทย ชุดที่ 23 ปัจจุบันเป็นประธานสมาพันธ์สมาคมภาพยนตร์แห่งชาติ
== ประวัติ ==
สมชัย เกิดเมื่อวันที่ 19 ธันวาคม พ.ศ. 2494 สำเร็จการศึกษาระดับประกาศนียบัตรมัธยมศึกษาตอนปลาย จากโรงเรียนอำนวยศิลป์ ระดับปริญญาตรี นิติศาสตรบัณฑิต สาขานิติศาสตร์ จากมหาวิทยาลัยรามคำแหง และปริญญาโท รัฐศาสตรมหาบัณฑิต สาขารัฐศาสตร์ จากมหาวิทยาลัยสุโขทัยธรรมาธิราช
== การทำงาน ==
สมชัย เข้าทำงานการเมืองโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมา ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา ได้รับเลือกเป็น ส.ส.สมัยแรก ต่อมาย้ายมาสังกัดพรรคไทยรักไทย และลงสมัครรับเลือกตั้ง ส.ส.แบบบัญชีรายชื่อ ได้รับเลือกตั้งเป็น ส.ส.สมัยที่ 2 เมื่อพรรคไทยรักไทยถูกยุบ เขาจึงย้ายไปสังกัดพรรครวมใจไทยชาติพัฒนา และลงสมัครรับเลือกตั้ง ได้รับเลือกเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ซึ่งในปี 2551 เขาเป็น 1 ใน 3 ส.ส.ที่งดออกเสียงในการลงมติเลือกนายอภิสิทธิ์ เวชชาชีวะเป็นนายกรัฐมนตรี
สมชัย เคยดำรงตำแหน่งรองเลขาธิการนายกรัฐมนตรีประจำนายสุวัจน์ ลิปตพัลลภ รองนายกรัฐมนตรี ในปี พ.ศ. 2548
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับสุชาติ ภิญโญ จากพรรคเพื่อไทย และในการเลือกตั้ง พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคภูมิใจไทย ลำดับที่ 41 แต่ไม่ได้รับเลือกตั้ง
นอกจากงานการเมืองแล้ว สมชัย ยังดำรงตำแหน่งประธานสมาพันธ์สมาคมภาพยนตร์แห่งชาติ ตั้งแต่ปี 2561 เป็นต้นมา เป็นเจ้าของโรงภาพยนตร์ไฟว์สตาร์ และเป็นเจ้าของโรงแรมปัญจดารา จังหวัดนครราชสีมา
== เครื่องราชอิสริยาภรณ์ ==
== อ้างอิง ==
บุคคลจากจังหวัดนครราชสีมา
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดนครราชสีมา
สมาชิกสภาผู้แทนราษฎรไทยแบบบัญชีรายชื่อ
พรรคชาติพัฒนา (พ.ศ. 2535)
พรรคไทยรักไทย
พรรคชาติพัฒนา (พ.ศ. 2550)
พรรคภูมิใจไทย
บุคคลจากโรงเรียนอำนวยศิลป์
บุคคลจากคณะนิติศาสตร์ มหาวิทยาลัยรามคำแหง
บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
สุชาติ ตันติวณิชชานนท์

สุชาติ ตันติวณิชชานนท์ เป็นอดีตสมาชิกสภาผู้แทนราษฎรจังหวัดอุบลราชธานี 3 สมัย อดีตประธานคณะกรรมาธิการการอุตสาหกรรมในสภาผู้แทนราษฎรไทย ชุดที่ 23
== ประวัติ ==
สุชาติ ตันติวณิชชานนท์ เกิดเมื่อวันที่ 10 มกราคม พ.ศ. 2498 เป็นชาวอำเภอบุณฑริก จังหวัดอุบลราชธานี สำเร็จการศึกษา เศรษฐศาสตรบัณฑิต จาก มหาวิทยาลัยเชียงใหม่ และ พัฒนบริหารศาสตรมหาบัณฑิต สาขาพัฒนาสังคม จากสถาบันบัณฑิตพัฒนบริหารศาสตร์
สุชาติ ตันติวณิชชานนท์ สมรสกับนางรำพูล ตันติวณิชชานนท์ นักการเมืองสังกัดพรรคพลังประชารัฐ (ในเวลาต่อสังกัดพรรคไทยสร้างไทย)
== การทำงาน ==
สุชาติ ตันติวณิชชานนท์ เข้าสู่งานการเมืองโดยการได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ครั้งแรกจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาพรรคไทยรักไทยถูกยุบ นายสุชาติจึงย้ายไปสังกัดพรรคเพื่อแผ่นดิน และลงสมัครรับเลือกตั้งอีกครั้ง ได้รับเลือกตั้งเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 และได้รับแต่งตั้งเป็นประธานคณะกรรมาธิการการอุตสาหกรรม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับปัญญา จินตะเวช จากพรรคเพื่อไทย ต่อมาในปี พ.ศ. 2561 เขาย้ายเข้าร่วมงานกับพรรคพลังประชารัฐ แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาไม่ได้ลงสมัครรับเลือกตั้ง แต่สนับสนุนให้ภรรยาลงสมัครในเขตเลือกตั้งที่ 9 ในนามพรรคพลังประชารัฐ
== เครื่องราชอิสริยาภรณ์ ==
== อ้างอิง ==
บุคคลจากอำเภอบุณฑริก
นักการเมืองไทย
สมาชิกสภาผู้แทนราษฎรจังหวัดอุบลราชธานี
พรรคไทยรักไทย
พรรคเพื่อแผ่นดิน
พรรคพลังประชารัฐ
บุคคลจากคณะเศรษฐศาสตร์ มหาวิทยาลัยเชียงใหม่
บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.